Diari Oficial de la Generalitat Valenciana


Sumari del DOGV 225, del 07-02-1985 (1985/803912)

ORDRE de la Conselleria d'Economia i Hisenda, de 29 de gener de 1985, per la qual s'acorda l'adquisició per la Generalitat Valenciana de l'immoble denominat "Cine Rialto" situat a la Plaça del País València, 17, de la ciutat de València.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   225

Data del DOGV
:   07-02-1985

Secció del DOGV
:   ALTRES DISPOSICIONS

Número del document
:   1985/803912


Data del document
:   29-01-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, de 29 de gener de 1985, per la qual s'acorda l'adquisició per la Generalitat Valenciana de l'immoble denominat "Cine Rialto", situat a la Plaça del País Valencià, núm. 17, de la ciutat de València.  
La Conselleria de Cultura, Educació i Ciència, a través de la Direcció General de Cultura, i en l'exercici de les funcions que li són pròpies, té com a objectiu una política cultural sobre teatre, dansa, cinematografia i música, com a objectiu prioritari, palesat amb la creació del Centre Dramàtic de la Generalitat Valenciana, per què servesca a les finalitats de coordinació d'iniciatives, de producció i posada en escena teatral, exhibició dels espectacles o pel·lícules, investigació i documentació.  
Realitzades prèviament nombroses gestions i un estudi dels edificis disposables i adequats als objectius assenyalats, l'edifici de l'antic "Cine Rialto" resultà el més idoni, atès que reuneix les circumstàncies i condicions requerides quant a situació, possibilitats de reforma o modificacions, estructura, etc.  
A proposta de la Conselleria esmentada, i segons que disposa l'article 9.1 del Decret 46/83, de 18 d'abril, pel qual s'aprovaren les normes per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica oportuna prèvia i informes del Servei de Patrimoni 1 de la Intervenció General,  
ORDENE:  
Article 1.r  
S'acorda l'adquisició, mitjançant contractació directa a títol onerós i en virtut de compravenda, de l'immoble que tot seguit es descriu:  
"Edifici situat a València, Plaça del País Valencià, 17, amb façana a aquesta, de dotze metres lineals 1 amb façana també al carrer Moratín (de vint-i-cinc metres lineals) i carrer Hermanas Chabàs (avui carrer Barcelonina) de catorze metres setanta-dos centímetres linials, té accés per tres vies i limita: dreta entrant, amb l'Ateneu Mercantil; esquerra, edifici del Sr. Francisco Leon Font de Mora i pel carrer de Barcelonina; i al fons amb el carrer Moratín".  
Es inscrita en el Registre de la Propietat de Valéncia-Orient, al volum 463, llibre 27, del Districte del Mar, foli, 235, finca 415, inscripció 8 a, amb una superfície de 640 m 2 segons títol, 1 de 672 m2, segons medició recent".  
Article 2.n  
La compra, que necessàriament serà formalitzada en escriptura pública, s'efectuarà pel preu de cent setanta milions de pessetes (737.479.427 pessetes) 1 les despeses s'abonaran segons Llei.  
Article 3.r  
El Servei de Patrimoni de la Conselleria d'Economia i Hisenda realitzarà els tràmits oportuns per donar efectivitat al que disposa aquesta Ordre.  
València, 29 de gener de 1985.  
El Conseller d'Economia i Hisenda,  
ANTONI BIRLANGA I CASANOVA